Kouprey er eller var et viltlevende oksedyr med tydelig kjønnspreg. Oksene veier typisk 700–900 kg og måler cirka 170–190 cm i skulderhøyde. Kuene veier mindre og er lavere. Halen måler cirka 100–110 cm. Begge kjønn bærer horn. Oksens horn svinger fremover og ut til sidene, før det vokser oppover. Nær hornspissene vokser det ut noen karakteristiske hårtafser. Oksens horn kan måle opp til 80 cm, mens kuas typisk måler opptil 40 cm og er lyreformede og uten hårtafser.